পূর্ব থেকেই আমি মৌলভীবাজার শহর শাখায় সফরে ছিলাম। তাই পরবর্তী দিন সকালে নাশতা সেরে শহর ও জেলা শাখার দায়িত্বশীলদের সাথে নিয়ে মাইক্রোবাসে করে রওনা হলাম শহীদের বাড়ির দিকে। ইতোমধ্যে মোবাইলে জানতে পারলাম নিকটবর্তী অনেক জেলা শাখা থেকেও ইসলামী আন্দোলনের নেতাকর্মীরা ছুটে আসছেন শহীদের বাড়িতে। সত্যিই ইসলামী আন্দোলনের কর্মীদের পরিচয় তো তারা আল্লাহর পথে সীসা ঢালা প্রাচীরের মতো যুদ্ধ করে। হৃদয়পটে তখন ভেসে ওঠে ইন্নামাল মুসলিমুনা ইখওয়া- নিশ্চয়ই মুসলমানেরা ভাই ভাই। তাইতো এক ভাই আরেক ভাইয়ের শাহাদাতের খবর শুনে স্থির থাকতে পারেনি। বিদায়লগ্নে একটি বার দেখার জন্য ছুটে আসছে শহীদের বাড়িতে।